PSG รายได้ก่อสร้างทะลัก! ดันงบ Q3 พลิกกำไร 240 ล้าน ลุ้นปีนี้ “เทิร์นอะราวด์” ตามเป้า
PSG รายได้ก่อสร้างทะลัก! ดันงบ Q3/65 พลิกกำไร 240 ล้าน จากช่วงเดียวกันปีก่อนขาดทุน 21.13 ล้าน ดันงวด 9 เดือนแรกปี 65 กำไรทะลุ 489 ล้าน  ลุ้นปีนี้ “เทิร์นอะราวด์” ตามเป้า
PSG รายได้ก่อสร้างทะลัก!  ดันงบ Q3/65 พลิกมีกำไร 240 ล้าน จากช่วงเดียวกันปีก่อนขาดทุน 21.13 ล้าน ดันงวด 9 เดือนกำไรทะลุ 489 ล้าน  ลุ้นปีนี้ “เทิร์นอะราวด์” ตามเป้า
9 พ.ย. 2565

บริษัท พีเอสจี คอร์ปอเรชั่น จำกัด (มหาชน)  หรือ PSG รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยผลการดำเนินงานไตรมาส 3/65  มีกำไรมาจากงานก่อสร้างงานโครงการ XPPL Expansion Phase 1มูลค่าโครงการ 264 ล้านเหรียญสหรัฐ (รวมภาษีมูลค่าเพิ่ม) หรือเทียบเท่า 8,895 ล้านบาท (อ้างอิงอัตราแลกเปลี่ยน ณ วันที่ 12 มกราคม2565) มีระยะเวลาดำเนินงานประมาณ 32 เดือน โดยเริ่มรับรู้รายได้ตั้งแต่ไตรมาสที่สอง ปี 65 เป็นต้นมา
ทั้งนี้ไตรมาส 3/65 รายได้รวมของบริษัท(งบเฉพาะกิจการ) อยู่ที่จำนวน 434.09 ล้านบาท เมื่อเปรียบเทียบกับช่วงเดียวกันของปีก่อนอยู่ที่ 0.91 ล้านบาท เนื่องจากรายได้ตามสัญญาก่อสร้างอยู่ที่ 402.84 ล้านบาท รายได้อื่นจำนวน 1.39 ล้านบาท และกำไรจากอัตราแลกเปลี่ยน 21.95 ล้านบาท
โดยก่อนหน้า นายชวิต แสงอุดมเลิศ ผู้อำนวยการอาวุโส ฝ่ายนักลงทุนสัมพันธ์และสื่อสารองค์กร PSG เปิดเผย จากที่บริษัทชนะประมูลงานก่อสร้างโครงการ XPPL ใน สปป.ลาว มูลค่าโครงการเกือบ 9,000 ล้านบาท ระยะเวลาก่อสร้าง 32 เดือนดังกล่าว ถือเป็นงานที่มีมูลค่าสูงสุดตั้งแต่เปิดบริษัทมากกว่า 40 ปี  หลังจากที่มีกลุ่มผู้ถือหุ้นใหม่เข้ามาเมื่อปีก่อน ซึ่งอาจจะเป็นการเริ่มรับรู้รายได้ตั้งแต่ในช่วงไตรมาส 2/2565 เป็นต้นไป และจะทำให้ผลการดำเนินงานมีการเติบโตอย่างมีนัยสำคัญ
ดังนั้น ในปี 2565 บริษัทมั่นใจผลการดำเนินงานจะกลับมาเทิร์นอะราวด์ได้ โดยจะพลิกกลับมามีกำไร หลังจากในช่วงกว่า 4-5 ปีที่ผ่านมา มีผลขาดทุนมาอย่างต่อเนื่อง ทำให้ ณ สิ้นไตรมาส 3/2564 บริษัทมีขาดทุนสะสมประมาณ 1,500 ล้านบาท แม้เป็นตัวเลขที่สูง แต่บริษัทก็จะพยายามล้างขาดทุนสะสม โดยมีโอกาสที่จะล้างขาดทุนสะสมได้หมดภายในปี 2566
“สำหรับในช่วง 3-4 ปีที่ผ่านมา บริษัทติดปัญหาทางการเงิน จนไม่สามารถจะรับงานขนาดใหญ่ได้ จึงทำให้เดิมบริษัทไม่มีมูลค่างานในมือ (Backlog) เลย ซึ่งงานก่อสร้างโครงการ XPPL ใน สปป.ลาว เป็นงานที่มีขนาดใหญ่ที่สุด มูลค่าเกือบ 9,000 ล้านบาท หลังจากที่มีกลุ่มผู้ถือหุ้นใหม่เข้ามา ทำให้มีฐานทุนที่แข็งแกร่ง จนเข้าไปรับงานขนาดใหญ่ได้” นายชวิต กล่าว
ด้านบริษัทหลักทรัพย์ ดีบีเอส วิคเคอร์ส (ประเทศไทย) ระบุในบทวิเคราะห์เกี่ยวกับ บริษัท พีเอสจี คอร์ปอเรชั่น จำกัด (มหาชน) หรือ PSG ว่า บริษัทมีโครงการที่ใหญ่ในมือ ได้แก่ งานก่อสร้างโครงการ XPPL Expansion Phase 1 เป็นงานขยายกำลังการผลิตถ่านหินจากขนาด 2.94 ล้านตันเป็น 15 ล้านตัน ที่สปป.ลาว โดยรับมาตั้งแต่ต้นปี 65 ที่มูลค่า 264 ล้านเหรียญสหรัฐ หรือ 8,895 ล้านบาท ระยะเวลาก่อสร้างทั้งหมด 32 เดือน โดยคาดกำไรจะเร่งตัวดีขึ้นมากในปี 65 และปี 66 ตามประมาณการแล้วคาดว่ากำไรปี 65 สูงเป็น 785 ล้านบาท เทียบกับปีก่อนขาดทุน 63 ล้านบาท และปี 66 ทะยานเป็น 1.9 พันล้านบาท